CELEX: 52005PC0114
Language: sl
Date: 2005-04-05
Title: Predlog uredba Sveta o spremembah Uredbe (ES) št. 827/2004 v zvezi s prepovedjo uvoza atlantskega velikookega tuna iz Kambodže, Ekvatorialne Gvineje in Sierre Leone ter razveljavitvi Uredbe (ES) št. 826/2004 o prepovedi uvoza tuna iz Ekvatorialne Gvineje in Sierre Leone ter Uredbe (ES) št. 828/2004 o prepovedi uvoza mečarice iz Sierre Leone

Pomembno pravno obvestilo

|

52005PC0114

Predlog uredba Sveta o spremembah Uredbe (ES) št. 827/2004 v zvezi s prepovedjo uvoza atlantskega velikookega tuna iz Kambodže, Ekvatorialne Gvineje in Sierre Leone ter razveljavitvi Uredbe (ES) št. 826/2004 o prepovedi uvoza tuna iz Ekvatorialne Gvineje in Sierre Leone ter Uredbe (ES) št. 828/2004 o prepovedi uvoza mečarice iz Sierre Leone  /* KOM/2005/0114 končno - ACC 2005/0027 */  

	Bruselj, 5.4.2005KOM(2005) 114 končno2005/0027 (ACC)PredlogUREDBA SVETAo spremembah Uredbe (ES) št. 827/2004 v zvezi s prepovedjo uvoza atlantskega velikookega tuna iz Kambodže, Ekvatorialne Gvineje in Sierre Leone ter razveljavitvi Uredbe (ES) št. 826/2004 o prepovedi uvoza tuna iz Ekvatorialne Gvineje in Sierre Leone ter Uredbe (ES) št. 828/2004 o prepovedi uvoza mečarice iz Sierre Leone(predložena s strani Komisije)OBRAZLOŽITVENI MEMORANDUMSkupnost je od 14. novembra 1997, po sprejetju Sklepa Sveta 86/238/EGS[1], pogodbenica Mednarodne konvencije za ohranitev atlantskega tuna, ki je bila podpisana 14. maja 1966 v Riu de Janeiru, kakor je bila spremenjena s Protokolom, priloženim k Sklepni listini Konference pooblaščencev držav pogodbenic Konvencije, ki je bila podpisana 10. julija 1984 v Parizu, (v nadaljnjem besedilu "Konvencija ICCAT").Konvencija ICCAT določa okvir za regionalno sodelovanje pri ohranjanju in upravljanju tuna ter tunu podobnih vrst v Atlantskem oceanu in sosednjih morjih z ustanovitvijo Mednarodne komisije za ohranitev atlantskega tuna (v nadaljnjem besedilu "ICCAT") ter z ukrepi za ohranjanje in upravljanje, ki jih ta organ sprejme in postanejo zavezujoči za pogodbenice.Leta 1998 je ICCAT sprejela resolucijo 98-18 v zvezi z neprijavljenim in nereguliranim ulovom tuna z večjimi plovili za ribolov s parangali na območju Konvencije. Ta resolucija je določila postopke za odkrivanje držav, katerih plovila so lovila tun in tunu podobne vrste na način, ki zmanjšuje učinkovitost ukrepov ICCAT za ohranjanje in upravljanje. Resolucija je tudi opredelila ukrepe, ki jih je treba izvajati, po potrebi tudi nediskriminatorske ukrepe omejevanja trgovine v obliki prepovedi uvoza, da bi tako preprečili nadaljevanje take ribiške prakse na plovilih teh držav.V Skupnosti sedaj veljajo tri uredbe, ki upoštevajo priporočila glede trgovinskih ukrepov, ki jih je sprejela ICCAT. Te so:-  Uredba (ES) št. 826/2004 z dne 26. aprila 2004 o prepovedi uvoza atlantskega tuna ( Thunnus thynnus ) s poreklom iz Ekvatorialne Gvineje in Sierre Leone, ki razveljavlja Uredbo (ES) št. 2092/2000[2],-  Uredba (ES) št. 827/2004 z dne 26. aprila 2004 o prepovedi uvoza atlanskega velikookega tuna ( Thunnus obesus ) s poreklom iz Bolivije, Kambodže, Ekvatorialne Gvineje, Gruzije in Sierre Leone, ki razveljavlja Uredbo (ES)št. 1036/2001[3],-  Uredba (ES) št. 828/2004 z dne 26. aprila 2004 o prepovedi uvoza atlantske mečarice ( Xiphias gladius ) s poreklom iz Sierre Leone, ki razveljavlja Uredbo (ES) št. 2093/2000[4].ICCAT je na 14. posebnem zasedanju, ki je potekalo v New Orleansu od 15. do 21. novembra 2004, potrdila, da si Kambodža, Ekvatorialna Gvineja in Sierra Leone prizadevajo odpraviti njene pomisleke, in sprejela priporočila o ukinitvi ukrepov omejevanja trgovine za te tri države.Kot pogodbenica ICCAT mora Skupnost ta priporočila uresničiti v zakonodaji Skupnosti.Komisija Svetu predlaga, da sprejme priloženi predlog Uredbe o spremembah Uredbe (ES)št. 827/2004 v zvezi s Kambodžo, Ekvatorialno Gvinejo in Sierro Leone ter razveljavitvi uredb (ES) št. 826/2004 in 828/2004.2005/0027(ACC)PredlogUREDBA SVETAo spremembah Uredbe (ES) št. 827/2004 v zvezi s prepovedjo uvoza atlantskega velikookega tuna iz Kambodže, Ekvatorialne Gvineje in Sierre Leone ter razveljavitvi Uredbe (ES) št. 826/2004 o prepovedi uvoza tuna iz Ekvatorialne Gvineje in Sierre Leone ter Uredbe (ES) št. 828/2004 o prepovedi uvoza mečarice iz Sierre LeoneSVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133 Pogodbe,ob upoštevanju predloga Komisije[5],ob upoštevanju naslednjega:(1) Skupnost je od 14. novembra 1997, po sprejetju Sklepa Sveta 86/238/EGS[6], pogodbenica Mednarodne konvencije za ohranitev atlantskega tuna, ki je bila podpisana 14. maja 1966 v Riu de Janeiru, kakor je bila spremenjena s Protokolom, priloženim k Sklepni listini Konference pooblaščencev držav pogodbenic Konvencije, ki je bila podpisana 10. julija 1984 v Parizu, ("Konvencija ICCAT").(2) Konvencija ICCAT določa okvir za regionalno sodelovanje pri ohranjanju in upravljanju tuna ter tunu podobnih vrst v Atlantskem oceanu in sosednjih morjih na podlagi ustanovitve Mednarodne komisije za ohranitev atlantskega tuna ("ICCAT") ter ukrepov za ohranjanje in upravljanje, ki jih ta organ sprejme in postanejo zavezujoči za pogodbenice.(3) Leta 1998 je ICCAT sprejela resolucijo 98-18 v zvezi z neprijavljenim in nereguliranim ulovom tuna z večjimi plovili za ribolov s parangali na območju Konvencije. Navedena resolucija je določila postopke za odkrivanje držav, katerih plovila so lovila tun in tunu podobne vrste na način, ki zmanjšuje učinkovitost ukrepov ICCAT za ohranjanje in upravljanje. Resolucija je tudi opredelila ukrepe, ki jih je treba izvajati, po potrebi tudi nediskriminatorske ukrepe omejevanja trgovine, da bi tako preprečili nadaljevanje take ribiške prakse na plovilih teh držav.(4) Po sprejetju resolucije 98-18 je ICCAT ugotovila, da so Bolivija, Kambodža, Ekvatorialna Gvineja, Gruzija in Sierra Leone države, katerih plovila lovijo atlantskega velikookega tuna ( Thunnus obesus ) na način, ki zmanjšuje učinkovitost ukrepov te organizacije za ohranjanje in upravljanje, ter svoje ugotovitve utemeljila s podatki o ulovu, trgovini in dejavnosti plovil.(5) ICCAT je tudi ugotovila, da sta Ekvatorialna Gvineja in Sierra Leone državi, katere plovila lovijo atlantskega tuna ( Thunnus thynnus ) na način, ki zmanjšuje učinkovitost ukrepov te organizacije za ohranjanje in upravljanje.(6) ICCAT je nadalje ugotovila, da je Sierra Leone država, katere plovila lovijo atlantsko mečarico ( Xiphias gladius ) na način, ki zmanjšuje učinkovitost ukrepov te organizacije za ohranjanje in upravljanje.(7) Uvoz atlantskega velikookega tuna s poreklom iz Bolivije, Kambodže, Ekvatorialne Gvineje, Gruzije in Sierre Leone je sedaj prepovedan z Uredbo (ES) št. 827/2004[7].(8) Uvoz atlantskega tuna s poreklom iz Ekvatorialne Gvineje in Sierre Leone je sedaj prepovedan z Uredbo (ES) št. 826/2004[8].(9) Uvoz atlantske mečarice s poreklom iz Sierre Leone je sedaj prepovedan z Uredbo (ES) št. 828/2004[9].(10) ICCAT je na 14. posebnem zasedanju 2004 potrdila, da si Kambodža, Ekvatorialna Gvineja in Sierra Leone prizadevajo odpraviti njene pomisleke, in sprejela priporočila o ukinitvi ukrepov omejevanja trgovine za te tri države.(11) Uredbo (ES) št. 827/2004 je zato treba ustrezno spremeniti.(12) Uredbi (ES) št. 826/2004 in 828/2004 je treba zato ustrezno razveljaviti −SPREJEL NASLEDNJO UREDBO:Člen 1Uredba (ES) št. 827/2004 se spremeni:v členu 2(1) se črta "Kambodže, Ekvatorialne Gvineje in Sierre Leone";v členu 3 se "Bolivije, Gruzije in Sierre Leone" nadomesti z "Bolivije in Gruzije".Člen 2Uredbi (ES) št. 826/2004 in 828/2004 se razveljavita.Člen 3Ta uredba začne veljati sedmi dan po objavi v Uradnem listu Evropske unije .Ta uredba je v celoti zavezujoča in se neposredno uporablja v vseh državah članicah.V Bruslju,Za SvetPredsednik 

[1] UL L 162, 18.6.1986, str. 33.

[2] UL L 127, 29.4.2004, str. 19.

[3] UL L 127, 29.4.2004, str. 21.

[4] UL L 127, 29.4.2004, str. 23.

[5] UL C […], […], str. […].

[6] UL L 162, 18.6.1986, str. 33.

[7] UL L 127, 29.4.2004, str. 21.

[8] UL L 127, 29.4.2004, str. 19.

[9] UL L 127, 29.4.2004, str. 23.